સેન્‍સેક્‍સ ઓગસ્‍ટ 1994માં 4,588ની સપાટીએ હતો. હાલ સેન્સેક્સ 26,420ની સર્વોચ્‍ચ સપાટીએ ટ્રેડ કરી રહ્યો છે. આ 20 વર્ષના ગાળામાં સૂચકાંક સેન્સેક્સનું વાર્ષિક વળતર માત્ર 9.15 ટકા રહ્યું છે. તેની સામે PPF જેવી કેટલીક ડેટ પ્રોડક્‍ટ્‍સે આ ગાળામાં સેન્‍સેક્‍સ કરતાં વધુ 10.46 ટકાનું વળતર આપ્‍યું છે. આંકડાની રીતે આ તફાવત ભલે નાનો લાગતો હોય, પરંતુ મૂલ્‍યની રીતે તે ઘણો મોટો છે. તમે ગઈ તેજીના આખરી ભાગ (ઓગસ્‍ટ 2007) માં બજારમાં પ્રવેશ્‍યા હોવ તો તાજેતરની તેજી છતાં છેલ્લા સાત વર્ષમાં સેન્‍સેક્‍સે માત્ર 8.10 ટકાનું વાર્ષિક વળતર આપ્‍યું છે.